  Анжелика Тихонова корреспондент  11-тӥ куарусёнлы Удмуртиын коронавирус инфекциен черлан 61 выль учыръёсты пусйизы. Со сярысь элькун тӧролэн но квалтэтлэн «ВКонаткте» мерлыко вотэсысь огиназы ивортӥзы. Выль черламъёс шараямын: Ижкарын – 24 адями, Сарапулын – 16 адями, Воткаын – сизьым адями, Кияса ёросын – ньыль адями, Шаркан ёросын – куинь адями, Дэри но Сарапул ёросъёсын – быдэн кык, Сьӧлта, Камбарка но Сюмси ёросъёсын – быдэн одӥг адями. 48 адями йӧназ Туннэ нуналлы Удмуртиын выль коронавирус инфекциен черлан 3 сюрс 773 учыр лабораториосын зэматэмын. 2 сюрс 903 адями йӧназ, 72 мурт кулӥз. Али 38-эзлэн висисьёслэн тазалыксы секыт лыдъяське. Тегъёс: Тазалык Ижкар висён Удмуртия коронавирус  